Mikael Romberg

Karl Mikael Romberg (26. syyskuuta 1909 Karjaa – 10. joulukuuta 1996) oli suomalainen vasemmistolainen toimittaja ja poliitikko.

Romberg oli alkuperäiseltä ammatiltaan sähköteknikko. Hän toimi Suomen Kommunistisen Puolueen (SKP) ruotsinkielisenä sihteerinä vuosina 1945–1951, ja kuului SKP:n keskuskomiteaan vuodesta 1948 sekä SKDL:n ruotsinkieliseen työvaliokuntaan vuodesta 1945. Hän toimi Kommunisten-lehden päätoimittajana 1948–1949 ja Ny Tid -lehden toimitussihteerinä 1952–1953 sekä päätoimittajana 1953–1973. Romberg oli Suomenruotsalaisten kansankäräjien edustajana vuodesta 1952. Hän kuului myös Suomi–Puola yhdistyksen johtokuntaan.

Rombergin puoliso oli runokokoelman julkaissut kulttuuritoimittaja Margaretha Lindgren.

Lähteet

Suomalaiset toimittajat
SKP:ssä (1918–1990) vaikuttaneet henkilöt
Vuonna 1909 syntyneet
Vuonna 1996 kuolleet